**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE INIȚIALĂ**

**din 25 APRILIE 2024**

 Urmare a notificării depusă de **GRINDEAN IOAN**, din municipiul Bistrița, str. Ecaterina Teodoroiu, nr. 17, județul Bistriţa-Năsăud, privind prima versiune a planului: *”PUZ - În scopul construirii de locuințe colective în regim de înălțime D+P+2E+ER”, în municipiul Bistrița, intravilan, str. Iancu Jianu, nr. 14,* județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 4350/29.03.2024, în baza:

* HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* HG nr. 1076/2004 privind stabilirea procedurii de realizare a evaluării de mediu pentru planuri şi programe,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

 - urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din *24.04.2024,*

 - în urma parcurgerii etapei de încadrare conform HG nr. 1076/2004 privind stabilirea procedurii de realizare a evaluării de mediu pentru planuri şi programe,

 - în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe,

 - urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul** ”*PUZ - În scopul construirii de locuințe colective în regim de înălțime D+P+2E+ER”, în municipiul Bistrița, intravilan, str. Iancu Jianu, nr. 14*, județul Bistriţa-Năsăud,

**titular: GRINDEAN IOAN**

***nu necesită evaluare de mediu, nu necesită evaluare adecvată și se adoptă fără aviz de mediu.***

*Planul Urbanistic Zonal se elaborează pentru analizarea posibilității schimbării regulamentului de urbanism pentru un teren cu suprafața totală de 4887 mp, situat în intravilanul municipiului Bistrița, U.T.R. 25, în vederea schimbării subzonei funcționale din L2 - subzona de locuire individuală cu regim de construire discontinuu cu înălțime maximă de P+2, în afara zonei protejate, în L2\* - subzona de locuire colectivă cu regim de construire discontinuu cu înălțime maximă de D+P+2E+ER.*

 *Terenul care face obiectul PUZ-ului, proprietatea privată a numiților Grindean Ioan și*

*Grindean Ana-Floarea, cuprinde 3 parcele de teren arabil cu suprafața de 1334 mp fiecare, suprafață totală 4002 mp (CF nr. 90294, nr. 90635, nr. 90357) și o suprafață de 885 mp drum de acces (CF nr. 77252).*

*Pentru planul propus Primăria muncipiului Bistrița a emis Avizul de oportunitate nr. 14/21.11.2023, în scopul elaborării PUZ pentru construire locuințe colective în regim de înălțime maximă D+P+2E+ER și amenajări exterioare, POT propus = 35%, CUT propus = 1,2, spații verzi – 30%, locuri de parcare auto organizate suprateran și subteran, pe terenul proprietate.*

*Bilanţ teritorial:*

|  |
| --- |
| **BILANT TERITORIAL PUZ** - **ZONIFICARE** |
| UTR25 | **UTILIZAREA TERENULUI ZONARE FUNCȚIONALĂ** | EXISTENT | PROPUS |
| MP | % | MP | % |
| L2 | L2- subzona de locuire individuală cu regim de construire discontinuu cu înălţime maximă de P+2E | 4002 | 100 | 0 | 0 |
|  L2\* | L2\*- subzona de locuire colectivă cu regim de construire discontinuu cu înălţime maximă de D+P+2E+Er, în afara zonei protejate | 0 | 0 | 4002 | 100 |
| **TOTAL** | **4002** | **100** | **4002** | **100** |

|  |
| --- |
| **BILANȚ TERITORIAL PUZ - FUNCȚIUNI** |
| Nr. crt | **UTILIZAREA TERENULUI** | **EXISTENT** | **PROPUS** |
| mp | % | mp | % |
| 1 | Suprafața construită (C1,C2,C3) – Număr de locuințe propuse: 48  | 0 | 0 | 1400 | 35 |
|  | *Suprafața construită desfășurată* |  |  | *4810* |  |
| 2 | Circulații pietonale | 0 | 0 | 651 | 16,3 |
| 3 | Circulații auto + parcaje | 0 | 0 | 254 | 6,3 |
| 4 | Loc de joacă pentru copii | 0 | 0 | 247 | 6,2 |
| 5 | Platformă gospodărească | 0 | 0 | 12 | 0,3 |
| 6 | Spațiu verde amenajat pe sol | 0 | 0 | 1438 | 35,9 |
| 8 | Teren neamenajat | 4001 | 100 | 0 | 0 |
|  | **TOTAL** | **4002** | 100% | **4002** | 100% |

Indici urbanistici propuși:

*- POT = 35% ; CUT = 1.2*

*- regim de înălțime maxim admis: D+P+2E+ER, Hcornișă/atic = 9 m, Hcoamă/atic = 12 m;*

*- accesul carosabil se va face din strada Iancu Jianu propusă a fi modernizată la lățimea de 8 m;*

*- număr locuințe propuse: 48;*

*- locuri de parcare: 67 locuri de parcare, din care 65 la subsol și 2 suprateran.*

*Conform Anexei 1 a H.G. nr. 1076/2004, pentru planuri, criteriile pentru determinarea efectelor semnificative potenţiale asupra mediului sunt:*

**I.** Caracteristicile planurilor şi programelor cu privire, în special, la:

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

PUZ-ul propus creează un cadru pentru proiecte şi pentru activităţi viitoare şi stabileşte reglementări urbanistice pentru o zonă limitată la amplasamentul studiat.

Prin PUZ-ul studiat se propun:

- schimbarea funcțiunii subzonei L2 din subzona de locuire individuală cu regim de construire discontinuu cu înălţime maximă de P+2, în afara zonei protejate în L2\* – subzona de locuire colectivă cu regim de construire discontinuu cu înălţime maximă de D+P+2E+ER, în afara zonei protejate și construire locuințe colective în regim de înălțime D+P+2E+ER;

- realizare accese carosabile şi pietonale;

- aliniamente obligatorii, distanţe de retragere de la aliniament;

- echiparea edilitară a amplasamentului;

- reguli cu privire la amplasarea de spaţii verzi şi împrejmuiri;

- reguli cu privire la păstrarea integrităţii mediului;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

În zona studiată pe terenul studiat în prezent nu există construcții.

- folosința actuală a terenului este: teren drum în suprafață de 885 mp și 3 parcele de teren arabil în suprafață de 1334 mp fiecare, conform Certificatului de urbanism nr. 1271/14.07.2023 eliberat de Primăria municipiului Bistrița;

- categoria de folosință propusă: L2\* – subzona de locuire colectivă cu regim de construire discontinuu cu înălţime maximă de D+P+2E+ER;

- conform documentației depusă, PUZ-ul propus respectă condițiile din Regulamentul Local de Urbanism aferent PUG Bistrița și Avizul de oportunitate nr. 14/21.11.2023 emis de Primăria municipiului Bistrița, cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

- proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate).

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- PUZ-ul prevede o suprafață de spații verzi amenajate de 1438 m2, respectiv 35,9 % din suprafața totală a terenului (4002 m2); spaţiile neconstruite şi neocupate de accese şi trotuare de gardă vor fi înierbate şi plantate cu un arbore la fiecare 50 m2;

*d) problemele de mediu relevante pentru plan sau program:*

Lucrările de rețele edilitare (apa, canalizarea menajera și pluvială, curentul electric) vor fi proiectate conform normelor în vigoare.

- factorul de mediu apă: principalele surse de poluare a aerului sunt traficul auto și arderea combustibilului gazos pentru încălzire, dar lucrările propuse nu sunt de anvergură, iar efectele posibile asupra aerului vor fi punctuale, de scurtă durată și numai în perioada de realizare a proiectului. Emisiile rezultate din arderea combustibililor pentru încălzire nu afectează semnificativ factorul de mediu aer, centralele termice vor fi omologate, astfel că emisiile se vor încadra în limitele admise conform Ord. MAPPM nr. 462/1993;

- factorul de mediu sol: se vor respecta măsurile necesare privind modul de depozitare pentru toate categoriile de deșeuri generate; având în vedere dimensiunile reduse ale planului propus și tipul de activitate ulterioară, cantitatea de deșeuri generată pe amplasament va fi redusă;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare.

**II.** Caracteristicile efectelor şi ale zonei posibil a fi afectate cu privire, în special, la:

*a) probabilitatea, durata, frecvenţa şi reversibilitatea efectelor:*

- În condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu.

*b) natura cumulativă a efectelor:*

- P.U.Z.-ul nu generează efecte negative asupra altor planuri și programe.

*c) natura transfrontieră a efectelor:*

- Nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

- Nu există risc pentru sănătatea umană sau pentru mediu. Ținând cont de specificul zonei, zonă de locuit, nu există emisii de noxe peste normele admise.

DIRECȚIA DE SĂNĂTATE PUBLICĂ BISTRIȚA-NĂSĂUD a emis Notificarea nr. 56/22.03.2024, cu mențiunea că planul este în conformitate cu prevederile din Normele de igienă și sănătate publică privind mediul de viață al populației, aprobate prin Ordinul Ministrului Sănătății nr. 119/2014, cu modificările și completările ulterioare, Cap. I: Norme de igienă referitoare la zonele de locuit.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

 *(i) caracteristicile naturale speciale sau patrimoniul cultural;*

 *(ii)depăşirea standardelor sau a valorilor limită de calitate a mediului;*

 *(iii) folosirea terenului în mod intensiv;*

- În urma amenajărilor propuse, procentul de ocupare al terenului va fi de 35%, iar coeficientul de ocupare al terenului de 1,2.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

* Respectarea legislației de mediu în vigoare.
* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului.
* Respectarea legislației din domeniul gestionarii deșeurilor atât în faza de construire, cât și în faza de funcționare.
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii.

**Informarea și participarea publicului la procedura de evaluare de mediu:**

- Anunțuri publice privind depunerea notificării publicate de către titular în ziarul Răsunetul, edițiile din 29.03.2024 și 02.04.2024;

- Anunț public privind depunerea notificării apărut pe site-ul APM Bistrița-Năsăud la 29.03.2024.

- Anunț public privind decizia inițială a etapei de incadrare publicat pe site-ul APM Bistrița-Năsăud în data de 25.04.2024.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Georgeta Iușan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |